Rendezvényekért felelős biztos

2016.09.13.-­2016.10.04.

Szöveges beszámoló:

Az elmúlt két és fél hét rendezvények terén igencsak gazdag volt. Először is szeptember 16-án volt az idei Gólyahajó. Az azt megelőző hét csak az előkészületekről szólt. Bár a rendezvény főszervezője az Alapítvány volt, én is kivettem a részem a munkálatokból, amikor csak lehetett. A jegyértékesítést és a hajón lévő staff koordinálását is felvállaltam. Bár a jegyértékesítést nem ment zökkenőmentesen, de végül sikerült péntek délutánra elérnünk a 800 eladott jegy fölé. Ami ha azt nézzük, hogy 900 vendéget tudunk a hajón fogadni, igencsak jó eredmény. Ezért pedig szeretnék köszönetet mondani Horváth Tamásnak, aki egész héten vállalta a jegyárusításban való segédkezést. Azáltal, hogy ketten is jelen voltunk, sikerült minden felmerülő nehézséget orvosolnunk.

Szeptember 16-án ülésezett az EHÖK Rendezvényekért felelős bizottsága, amelyen az azt megelőző órákig úgy tűnt részt tudok majd venni, azonban látván, hogy elkél a segítség a Gólyahajó körül, egyeztettem az EHÖK rendezvényesével, a karunkhoz kapcsolódó részeket sikerült a jelenlétem nélkül is letárgyalnunk. Így nyugodtan tudtam a hajóra koncentrálni. A rendezvény teljes hosszát végig dolgoztam, ahol segítségre volt szükség ott voltam. Zárást követően még segítettem visszajuttatni az Alapítványba a holminkat. Azóta összegyűjtöttem a különböző területeken dolgozó hallgatóktól a szükséges adatokat, hogy az iskolaszövetkezeten keresztül ki lehessen fizetni őket.

Összességében a Gólyahajóra azt mondanám, hogy idén kifejezetten sikeres rendezvény lett. A vendégek jól érezték magukat és a felmerülő problémákat sikerült hatékonyan lekezelnünk.

Az ezt követő időszakban, szakos rendezvények voltak. Ezek közül a Geo-Bio avató-tól felkerestek, hogy segítsek nekik, amelynek természetesen eleget is tettem. A 09.29-30-ig tartott rendezvényen a beléptetésnél segédkeztem. Bár kevesebb résztvevő volt, mint amire számítottak a szervezők, de akik megjelentek remek hangulatban tölthettek el egy estét.

Egyéb tevékenységek: szeptember 17-én a TTK DÖK Választási Bizottságának ülésén részt vettem. Az ülésen megtárgyaltuk, hogy miképp kezeljük a jelöltállítási időszakon kívül jelentkezett két pályázót.

Szeptember 21-én Rádl Attila Tanulmányi elnökhelyettes kérésére részt vettem az ELTE Rekrutációs Bizottságának ülésén, mivel neki Kari Tanácson kellett megjelennie. Az ülésen az ELTEfesztről valamint az Educatio-ról volt szó. Az ELTEfeszt apróbb részleteit egyeztette a bizottság, valamint az Educatio kiállítás idei menetéről tárgyaltunk.

Szeptember 26-án részt vettem a TTK HÖK Választmányi Bizottságának ülésén.

Szeptember 30-án Rádl Attila felkérésére felkértem a Szakterületi koordinátorokat és Szakterületi Bizottság vezetőket, hogy ELTEfesztre toborozzanak egy-egy személyt, akik a szakjukról tájékoztatást nyújthatnak az érdeklődőknek. Ezen e-mailemre azóta nem kaptam még reakciót.

Köszönöm, hogy elolvastad a beszámolómat, kérdésedet, észrevételed szívesen fogadom a megadott elérhetőségeken.

Budapest 2016.10.01.

Muliter Ádám

Rendezvényekért felelős biztos

rendbiz@ttkhok.elte.hu